|  |  |
| --- | --- |
| Kompetenceudvikling for ledere | |
|  | Beskrivelse |
|  |  |
| Gruppens medlemmer | Karsten Voldsgaard Kloster, Lise Graversen, Mogens Beck, Arvid Lisbjerg, Solveig Mogensen, Lars Borst Hansen, Carsten Baun |
| Mødeplan for gruppens arbejde | Gruppen har afholdt møder på følgende datoer: 21/8, 11/9, 2/10, 23/10 |
| Formål med arbejdsgruppen: | Arbejdsgruppens formål er at udarbejde et forslag til en strategi- og handleplan for den fremtidige kompetenceudvikling for ledere og personale i skolevæsnet. |
|  |  |
| Arbejdsgruppens forslag: | Arbejdsgruppen foreslår en kortsigtet strategi og en langsigtet strategi for ledernes kompetenceudvikling:  **Kortsigtet strategi forløber fra 2013-2014.**   * Den udvidede ledergruppe deltager i et 3-dages udviklingsforløb arrangeret af KL: Ny skole – Nye skoledage. Målet er at understøtte implementeringen af folkeskolereformen. * Den udvidede ledergruppe deltager i et 2-dages kursusprogram udarbejdet af Finn Godrim omhandlende relationskompetence. Målet er, at den udvidede ledergruppe får yderligere kompetencer og redskaber til at indgå i den gode relation, hvor også dialog med medarbejdere, tydelighed omkring eks. målsætning og coaching indgår.   Temaet relationskompetence er valgt på baggrund af drøftelser med skolelederne   * To temadage for skoleledere, hvor der arbejdes med materialet fra Skolelederforeningen: ”Kom godt i gang med en ny folkeskole” og ”Skoleledelse i en ny kontekst.” Derudover arbejdes der på at lave aftale med ekstern foredragsholder, som skal fortælle om erfaringer med nye arbejdstidsregler. * I foråret 2014 evt. flere temadage efter behov. * Evt. 2-dages studietur for skoleledere. * HR-afdelingen tilbyder individuel supervision vedr. implementering af skolereform i op til 2 timer til alle skoleledere   **Langsigtet strategi forløber fra august 2014-2015**  Arbejdsgruppen foreslår, at ledernes kompetenceudvikling koncentreres inden for følgende tre områder: organisering, personaleledelse og virksomhedskultur. Derudover, at der tilbydes kompetenceudvikling på følgende tre niveauer:   * Fælles for alle skoleledere/ledere * Teamniveau, for skolens ledelsesteam * Individniveau   **Forslag til ændring af kommissorium:**  Arbejdsgruppens formål og tidsplan er delt i to faser, hvoraf den første fase –kompetenceudvikling for ledere – forventes færdig den 10/10-2013. Arbejdsgruppen foreslår, at det kun er den kortsigtede kompetenceudvikling for ledere, der skal være færdig den 10. oktober, og at forslaget til den langsigtede kompetenceudvikling for ledere færdiggøres sammen med kompetenceudviklingsforslag for medarbejdere den 7/2-2014. |
|  |  |
| Økonomi  (Evt. afbureaukrati-  seringsforslag) | * Fra aftaletekst: *Som led i indsatsen afsættes en statsligt finansieret pulje til efteruddannelse af ledere på 60 mio. kr. i 2013-15*. De kommunalt udmøntede midler foreslås anvendt til lederudvikling * Arbejdsgruppen foreslår, at der anvendes midler fra lockoutpuljen til kompetenceudvikling af ledere i 2013-2014. |
| Uddrag fra aftaletekst, L409, m.fl. | **Fra aftaletekst:**  Det høje ambitionsniveau for folkeskolen stiller nye og skærpede krav til skolelederens rolle. For at give skolelederne de nødvendige redskaber til at varetage denne rolle er der behov for at styrke efteruddannelsesmulighederne.  Der gennemføres et nationalt program for skolelederuddannelse og -udvikling, som bl.a. skal indeholde redskaber i forhold til at lede, planlægge og organisere en skoledag, der ikke er styret af centralt fastsatte arbejdstidsregler. Heri ligger en udfordring for skoleledere, der skal anvende ressourcerne og planlægge skoleåret på en helt ny måde. Det nationale program gennemføres i samarbejde med bl.a. KL. Skolelederne og forvaltningschefernes kompetencer skal desuden løftes i forhold til at implementere og arbejde med indholdet og de nye styringsværktøjer i helhedsskolen som led i en styrket pædagogisk ledelse. Herunder skal ledere og chefer rustes til i langt højere grad at styre gennem mål og evalueringer samt anvende efteruddannelse af lærere og pædagoger strategisk til at nå skolens mål mv. |
| Gældende lovgivning | Ikke relevant for arbejdsgruppens område. |
| Andet | Ingen bemærkninger |